Foto: Mej. SA en die omstrede rokMelinda Bam, Mej. Suid-Afrika Melinda Bam, Mej. Suid-Afrika, se nasionale uitrusting, wat sy by die Mej. Heelal-kompetisie in Desember in Las Vegas gaan aantrek, het tot groot omstredenheid gelei. Bam het die rok bekendgestel en kenners in die modewêreld verstom gelaat, berig City Press. “Ek ken skoonheid wanneer ek dit sien, maar al wat ek hier sien is ŉ blink gladiator-ninja-avatar-karakter wat desperaat is om raakgesien te word,” het Marianne Fassler, bekende modeontwerper, gesê. “Wow, uhm…” is al wat David Tlale kon uitkry voordat hy begin lag het. “Die rok simboliseer Suid-Afrika se minerale rykdom: goud, silwer, platinum, diamante en steenkool,” het Peter Bondesio, ontwerper van Go Wild Designs, gesê om sy uitrusting te verdedig. Melinda Bam en die omstrede rok